Æðsti ráðherra Skotlands

Æðsti ráðherra Skotlands (enska: First Minister of Scotland, gelíska: Prìomh Mhinistear na h-Alba, skoska: Heid Meinister o Scotland) er pólitískur leiðtogi Skotlands og stjórnandi skosku ríkisstjórnarinnar. Æðsti ráðherrann sér um myndun, þróun og kynningu stefnu Skosku ríkisstjórnarinnar. Auk þess er hann fulltrúi Skotlands innan Bretlands og erlendis og ber ábyrgð á stjórnskipulegum málum varðandi valddreifingu og skosku ríkisstjórnina. 

Æðsti ráðherrann er skoskur þingmaður og kosinn af skoska þinginu áður en hann er tilnefndur af konunginum. Æðsti ráðherrann skipar aðra ráðherra í embætti. Sem leiðtogi skosku ríkisstjórnarinnar stendur æðsti ráðherrann skoska þinginu reikningsskil gjörða sinna. 

Alex Salmond var kosinn í stöðu æðsta ráðherra 16. maí 2007 og var svarinn í embætti daginn eftir. Þann 7. nóvember 2012 varð hann sá æðsti ráðherra sem hafði verið í embætti lengst af öllum, eða í 2.002 daga. Þetta var einum degi lengur en fyrirrennari hans Jack McConnell. Núverandi æðsti ráðherra Skotlands er John Swinney, en hann tók við af Humza Yousaf þegar hann sagði af sér árið 2024.

 Listi yfir æðstu ráðherra 
HeitiMyndTók við embættiHætti í embættiFlokkur1. Donald Dewar 60px 13. maí 1999 11. október 2000 VerkamannaflokkurinnTilbráðabirgða Jim Wallace 60px 11. október 2000 26. október 2000 Frjálslyndir demókratar2.  Henry McLeish 60px 26. október 2000 8. nóvember 2001 VerkamannaflokkurinnTilbráðabirgða Jim Wallace 60px 8. nóvember 2001 22. nóvember 2001 Frjálslyndir demókratar3. Jack McConnell 60px 22. nóvember 2001 16. maí 2007 Verkamannaflokkurinn4. Alex Salmond 60px 16. maí 2007 19. nóvember 2014 Skoski þjóðarflokkurinn5. Nicola Sturgeon 60px 20. nóvember 2014 28. mars 2023 Skoski þjóðarflokkurinn6. Humza Yousaf 60px 29. mars 2023 7. maí 2024 Skoski þjóðarflokkurinn7. John Swinney 60px 8. maí 2024Enn í embætti Skoski þjóðarflokkurinn


Flokkur:Skosk stjórnmál